KOMISIJOS REGLAMENTAS (EB) Nr. 1096/2008
2008 m. lapkričio 6 d.
iš dalies keičiantis Reglamento (EB) Nr. 1356/2004 nuostatas dėl leidimo naudoti kokciodiostatų ir kitų vaistinių medžiagų grupės pašarų priedą Elancoban sąlygų
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Priedą natrio monenziną (Elancoban G100, Elancoban 100, Elancogran 100, Elancoban G200, Elancoban 200) buvo leista naudoti laikantis tam tikrų sąlygų, numatytų Tarybos direktyvoje 70/524/EEB (2). Komisijos reglamentu (EB) Nr. 1356/2004 (3) buvo suteiktas leidimas naudoti priedą dešimt metų mėsiniams viščiukams, pakaitinėms vištaitėms ir kalakutams, leidimą susiejant su asmeniu, atsakingu už priedo išleidimą į apyvartą. Apie šio priedo kaip produkto egzistavimą pranešta remiantis Reglamento (EB) Nr. 1831/2003 10 straipsniu. Kadangi buvo pateikta visa pagal tą nuostatą reikalinga informacija, šis priedas užregistruotas Bendrijos pašarų priedų registre.
(2)
Reglamente (EB) Nr. 1831/2003 numatyta galimybė leidimo turėtojui pateikus prašymą ir Europos maisto saugos tarnybai (toliau - Tarnyba) pateikus nuomonę keisti leidimą naudoti priedą.
(3)
Priedo natrio monenzino (Elancoban G100, Elancoban 100, Elancogran 100, Elancoban G200, Elancoban 200) leidimo turėtojas pateikė prašymą, kuriame siūloma pakeisti leidimo sąlygas ir sutrumpinti išlauką prieš skerdžiant.
(4)
2008 m. birželio 18 d. priimtoje nuomonėje (4), pakartotinai įvertinusi poveikį žmogui, Tarnyba padarė išvadą, kad mėsiniams viščiukams, pakaitinėms vištaitėms ir kalakutams būtų galima nustatyti vienos dienos Elancoban G100, Elancoban 100, Elancogran 100, Elancoban G200 ir Elancoban 200 išlauką.
(5)
Todėl Reglamentą (EB) Nr. 1356/2004 reikėtų atitinkamai iš dalies pakeisti.
(6)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1356/2004 priedas keičiamas šio reglamento priedu.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. lapkričio 6 d.